**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**Madonas novada pašvaldības domes**

 **Kultūras un sporta jautājumu komitejas sēdes protokols Nr. 10**

Madonā

2024. gada 14. novembrī

Sēde sasaukta plkst. 10:00

Sēdi atklāj plkst. 10:00

Sēde notiek attālināti videokonferences platformā ZOOM.

**Sēdi vada:** Artūrs Grandāns - komitejas priekšsēdētājs

**Sēdi protokolē:** Baiba Bajāre – lietvede

**Sēdē piedalās deputāti:**

Andris Dombrovskis, Arvīds Greidiņš, Guntis Klikučs, Valda Kļaviņa, Gatis Teilis, Iveta Peilāne, Sandra Maksimova, Gunārs Ikaunieks.

**Deputāti:**

Iveta Peilāne nepiedalās darba kārtības izskatīšanā un balsojumā, Guntis Klikučs un Gunārs Ikaunieks nepiedalās 3., 4., 5., 6. jautājumu izskatīšanā un balsojumā.

**Sēdē piedalās:**

Administrācijas darbinieki: Zigfrīds Gora – priekšsēdētāja vietnieks, Uģis Fjodorovs – izpilddirektors, Liene Ankrava – finanšu nodaļas vadītāja, Ilze Vogina – attīstības nodaļas vadītāja, Ingars Lauva – vecākais informācijas sistēmu administrators, Evita Zāle – juridiskās un personāla nodaļas vadītāja, Helmuts Pujats – jurists.

Pagastu un apvienību pārvalžu vadītāji: Elita Ūdre – Ērgļu apvienības pārvaldes vadītāja, Vilnis Špats – Cesvaines apvienības pārvaldes vadītājs, Aleksandrs Šrubs – Barkavas un Ošupes pagastu pārvalžu vadītājs.

Iestāžu vadītāji un darbinieki:

### Linda Vizuma – Cesvaines pils vadītāja, Sandra Avotiņa – Ērgļu saieta nama vadītāja, Zane Grīnvalde – Madonas novadpētniecības un mākslas muzeja direktore.

Sēdes vadītājs Artūrs Grandāns iepazīstina ar Madonas novada pašvaldības domes Kultūras un sporta komitejas sēdes darba kārtību.

**DARBA KĀRTĪBĀ:**

**0. Par darba kārtību**

ZIŅO: *Artūrs Grandāns*

**1. Par finansējuma piešķiršanu Ošupes pagasta pārvaldes Degumnieku tautas namam**

ZIŅO: *Aleksandrs Šrubs*

**2. Par finansējuma piešķiršanu Ērgļu saieta namam 2024.gada nogalē plānotajiem pasākumiem**

ZIŅO: *Sandra Avotiņa, Elita Ūdre*

**3. Par pašvaldības ielu nosaukumu maiņu**

ZIŅO: *Zigfrīds Gora*

**4. Par grozījumiem Madonas novada pašvaldības 2024. gada 31. janvāra lēmumā Nr.25 (protokols Nr.2, 24.p.) “Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību**

ZIŅO: *Zane Grīnvalde*

**5. Par Valsts mērķdotāciju sadali un izmaksu Madonas novada māksliniecisko kolektīvu vadītājiem 2024.gada 2.pusgadā**

ZIŅO: *Ilze Šulce*

**6. Par finansējuma piešķiršanu Cesvaines apvienības pārvaldes Cesvaines pilij**

ZIŅO: *Linda Vizuma*

**7. Informatīvais jautājums: Par atbrīvošanu no telpu nomas**

ZIŅO: *Ilze Vogina*

**0. Par darba kārtību**

*ZIŅO: Artūrs Grandāns*

Sēdes vadītājs aicina balsot par sēdes darba kārtību.

**Atklāti balsojot: ar 8 balsīm "Par" (Andris Dombrovskis, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Sandra Maksimova, Valda Kļaviņa), “Pret” – nav, “Atturas” – nav, “Nepiedalās” – nav**, Madonas novada pašvaldības domes Kultūras un sporta jautājumu komiteja **NOLEMJ:**

Apstiprināt 2024. gada 14.novembra Madonas novada pašvaldības domes Kultūras un sporta jautājumu komitejas sēdes darba kārtību.

**1. Par finansējuma piešķiršanu Ošupes pagasta pārvaldes Degumnieku tautas namam**

*ZIŅO: Aleksandrs Šrubs*

Sēdes vadītājs aicina balsot par lēmuma projektu.

**Atklāti balsojot: ar 9 balsīm "Par" (Andris Dombrovskis, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Ošupes pagasta pārvaldes Degumnieku tautas namam uz 2024.gada 1.novembri ir izveidojusies ieņēmumu pārpilde EUR 1706,17 apmērā.

Lai organizētu valsts svētku svinību un Ziemassvētku pasākumus nepieciešams papildus finansējums, līdz ar to, lūdzu piešķirt finansējumu Ošupes pagasta pārvaldes Degumnieku tautas namam Valsts svētku un Ziemassvētku pasākumu organizēšanai EUR 1706,00 (viens tūkstotis septiņi simti, seši eiro 00 centi) no 2024.gada budžeta nesadalītajiem līdzekļiem , kas ņemti no Degumnieku tautas nama 2024.gada budžeta ieņēmumu daļas pārpildes.

Pamatojoties uz iepriekš minēto,Noklausījusies sniegto informāciju, ņemot vērā 14.11.2024. Kultūras un sporta jautājumu komitejas atzinumu, atklāti balsojot ar PAR - , PRET - , ATTURAS - , Madonas novada pašvaldības dome NOLEMJ:

Piešķirt Ošupes pagasta pārvaldes Degumnieku tautas namam Valsts svētku un Ziemassvētku pasākumu organizēšanai EUR 1706,00 (viens tūkstotis septiņi simti, seši eiro un 00 centi) no 2024.gada Madonas novada pašvaldības budžeta nesadalītajiem līdzekļiem, kas veidojušies no Ošupes pagasta pārvaldes Degumnieku tautas nama 2024.gada budžeta ieņēmumu daļas pārpildes.

**2. Par finansējuma piešķiršanu Ērgļu saieta namam 2024. gada nogalē plānotajiem pasākumiem**

*ZIŅO: Sandra Avotiņa, Elita Ūdre*

Sēdes vadītājs aicina balsot par lēmuma projektu.

**Atklāti balsojot: ar 9 balsīm "Par" (Andris Dombrovskis, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Sakarā ar to, ka palielinājās 2024.gada budžetā plānoto kultūras pasākumu organizēšanas izmaksas, kā arī tika organizēti papildus maksas pasākumi, ir pārtērēti Ērgļu saieta nama finanšu līdzekļi.

Lai veiksmīgi noritētu 2024.gada nogales pasākumi, kas saistīti ar Valsts svētku un Ziemassvētku sarīkojumu organizēšanu, nepieciešams papildus finansējums 4900.00 EUR (četri tūkstoši deviņi simti eiro, 00 centi) apmērā.

Lūdzu piešķirt Ērgļu apvienības pārvaldes Ērgļu saieta namam nepieciešamo finansējumu 2900.00 EUR (divi tūkstoši deviņi simti eiro, 00 centi) no Ērgļu saieta nama budžeta ieņēmumu pārpildes par biļešu realizāciju un 2000.00 EUR (divi tūkstoši eiro, 00 centi) no Madonas novada pašvaldības nesadalītajiem līdzekļiem, kas ņemti no Ērgļu apvienības pārvaldes 2023.gada budžeta atlikuma.

Pamatojoties uz iepriekš minēto,Noklausījusies sniegto informāciju, ņemot vērā 14.11.2024. Kultūras un sporta jautājumu komitejas atzinumu, atklāti balsojot ar PAR - , PRET - , ATTURAS - , Madonas novada pašvaldības dome NOLEMJ:

Piešķirt Ērgļu apvienības pārvaldes Ērgļu saieta namam nepieciešamo finansējumu – 4900.00 EUR (četri tūkstoši deviņi simti eiro, 00 centi) no Madonas novada pašvaldības 2024.gada budžeta nesadalītajiem līdzekļiem, kas ņemti no Ērgļu apvienības pārvaldes 2023.gada budžeta atlikuma.

**3. Par pašvaldības ielu nosaukumu maiņu**

*ZIŅO: Zigfrīds Gora*

*Z. Gora informē komiteju, ka, sakarā ar ielu nosaukumu maiņu, ir ticies ar Ērgļu un Ošupes pagastu iedzīvotājiem, kuri nesaista Oškalna ielas nosaukumu ar Otomāru Aleksandru Oškalnu, komunistu un partizānu.*

*V. Špats stāsta, ka “Komunāru” māju nosaukumu ir priekšlikums mainīt uz “Kraukļu klēti”.*

*S. Maksimova uzskata, ka, piešķirot jauno nosaukumu, jāņem vērā aptaujas vairākuma viedokli.*

*A. Dombrovskis ir pārliecināts, ka vajag pieturēties pie iedzīvotāju viedokļa.*

*Komiteja nolemj no lemjošās daļas izņemt Oškalna ielas Ērgļu pagastā un Oškalna ielas Ošupes pagastā maiņu.*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Andris Dombrovskis, Artūrs Grandāns, Arvīds Greidiņš, Gatis Teilis, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Likuma “Par padomju un nacistisko režīmu slavinošu objektu eksponēšanas aizliegumu un to demontāžu Latvijas Republikas teritorijā” 3. pants nosaka, ka publiskajā ārtelpā, publiskajā būvē vai publiskas personas iekštelpā (izņemot akreditētus muzejus) aizliegts eksponēt pieminekļus, piemiņas zīmes, piemiņas plāksnes, piemiņas vietas, arhitektoniskus vai mākslinieciskus veidojumus un citus objektus (turpmāk — objekti), kas izvietoti Latvijas teritorijā kopš 1940. gada un atbilst vismaz vienam no šādiem kritērijiem:

1) slavina PSRS vai nacistiskās Vācijas okupācijas varu, ar to saistītu notikumu vai personu;

2) slavina totalitārismu, vardarbību, militāru agresiju, karu un kara ideoloģiju;

3) ietver padomju varas vai nacisma simbolus.

 Pašvaldībā ir apkopots, ka pašvaldības teritorijā ir šādi komunistisko režīmu, Latvijas PSR un komunistiskās partijas pārstāvju, ar komunistisko ideoloģiju saistītu kustību vai ievērojamu politisku notikumu nosaukumu godinošie oficiālie vietvārdi, kuri ir piešķirti padomju okupācijas laikā:

- Martas Riekstas iela, Madona, Madonas novads (Valsts adrešu reģistra informācijas sistēmas klasifikatora kods 100370408) – Marta Rieksta bija LPSR Latvijas Komunistiskās Jaunatnes Savienības Madonas apriņķa orgkomitejas skolu daļas vadītāja un Madonas pilsētas komitejas locekle, Vladimira Iļjiča Ļeņina Vissavienības pionieru organizācijas apriņķa pionieru vadītāja 1940., 1941. gadā, Madonas apriņķa Adulienas pagasta «Saulītēs» (tagad Gulbenes novada Jaungulbenes pagastā) dzimusī Cesvaines vidusskolniece, diversante un staļinisko represiju īstenotāja;

- Oškalna iela, Ērgļi, Ērgļu pagasts, Madonas novads (Valsts adrešu reģistra informācijas sistēmas klasifikatora kods 100372428) – Otomārs Oškalns bija nelegālās Latvijas Komunistiskās partijas kaujinieks, Latvijas Komunistiskās partijas (turpmāk - LKP) Centrālās komitejas opergrupas loceklis, LKP Rīgas apriņķa komitejas pirmais sekretārs, Staļina okupācijas Tautas Saeimas loceklis, PSRS Augstākās Padomes deputāts, Padomju Savienības varonis;

- Oškalna iela, Ošupe, Ošupes pagasts, Madonas novads (Valsts adrešu reģistra informācijas sistēmas klasifikatora kods 100373333) – vietvārds, visticamāk, ir saistīts ar to, ka Cesvaines rajona Ošupes ciemā darbojās Otomāra Oškalna vārda nosauktais lauksaimniecības artelis, vēlāk kolektīvā saimniecība jeb kolhozs ar šādu nosaukumu;

- Maskavas iela, Madona, Madonas novads (Valsts adrešu reģistra informācijas sistēmas klasifikatora kods 100370424) – Maskava ir PSRS un Krievijas Federācijas galvaspilsēta;

- Orehovozujevas iela, Madona, Madonas novads (Valsts adrešu reģistra informācijas sistēmas klasifikatora koda nav, jo ielai nav piesaistīts neviens adresācijas objekts) – Orehovozujeva PSRS okupācijas laikā bija Madonas sadraudzības pilsēta, tomēr tā PSRS komunistiskā totalitārā okupācijas režīma propagandas ietvaros popularizēta kā rūpnīcu strādnieku streika vieta.

 Nekustamā īpašuma valsts kadastra informācijas sistēmā ir ziņas, ka:

- Martas Riekstas iela, Madonā ir pašvaldības īpašums, kadastra apzīmējums 7001 001 1285; reģistrēts 21 ieraksts ar piesaisti Martas Riekstas ielai;

- Oškalna iela, Ērgļos ir pašvaldības īpašums, kadastra apzīmējums 7054 008 0601; reģistrēti 20 ieraksti ar piesaisti Oškalna ielai Ērgļos;

- Oškalna iela, Ošupē ir pašvaldības īpašums, kadastra apzīmējums 7082 004 0202; reģistrēti 6 ieraksti ar piesaisti Oškalna ielai Ošupē;

- Maskavas iela, Madonā ir pašvaldības īpašums, kadastra apzīmējums 7001 001 1267; reģistrēti 16 ieraksti ar piesaisti Maskavas ielai Madonā;

- Orehovozujevas iela, Madonā ir pašvaldības īpašums, kadastra apzīmējums 7001 001 1276, sastāv no vienas zemes vienības.

 Mazinot un atsakoties no nosaukumiem, kas saistīti ar padomju varu, kā arī stiprinot un atbalstot Latvijas valsts nostāju pret Krievijas Federācijas izraisīto bruņoto konfliktu Ukrainā, ir atbalstāma iecere mainīt vietvārdu nosaukumus uz nosaukumu, kas iekļaujas latviskajā kultūrvidē, sekmē tās vērtību saglabāšanu un attīstību, kā arī atbilst latviešu valodas un Latvijas vēstures tradīcijām.

 Administratīvo teritoriju un apdzīvoto vietu likuma 11. panta trešā daļa nosaka, ka pašvaldības dome piešķir, maina vai likvidē nosaukumus ielām un laukumiem pilsētās un ciemos, nosaukumus vai numurus viensētām, apbūvei paredzētajām zemes vienībām un ēkām, kā arī numurus telpu grupām. Nosaukumu vai numuru piešķiršanu, maiņu un likvidēšanu ēkām, apbūvei paredzētajām zemes vienībām un telpu grupām pašvaldības dome var nodot kādai no šīs pašvaldības institūcijām.

 Administratīvo teritoriju un apdzīvoto vietu likuma 12. panta pirmā daļa nosaka, ka nosaukumus administratīvajām teritorijām un to teritoriālā iedalījuma vienībām, kā arī ielām, laukumiem, viensētām un apbūvei paredzētajām zemes vienībām piešķir, maina vai apstiprina, ievērojot Valsts valodas likuma noteikumus par vietu nosaukumu veidošanu un lietošanu, kā arī ģeogrāfiskos, vēsturiskos, sadzīves un citus apstākļus.

 Valsts valodas likuma 18.panta pirmā daļa nosaka, ka Latvijas Republikā vietu nosaukumi veidojami un lietojami valsts valodā.

 Valsts valodas likuma 18.panta piektā daļa nosaka, ka nosaukumu veidošanu un lietošanu reglamentē Ministru kabineta noteikumi.

 Ministru kabineta 10.01.2012. noteikumu Nr. 50 “Vietvārdu informācijas noteikumi” 5. punkta 5.1., 5.2. un 5.3. apakšpunkts nosaka, ka par oficiāliem vietvārdiem un oficiāliem paralēlnosaukumiem izvēlas tādus ģeogrāfisko objektu nosaukumus, kas iekļaujas latviskajā kultūrvidē, sekmē tās vērtību saglabāšanu un attīstību; atbilst latviešu valodas un Latvijas vēstures tradīcijām; atbilst labiem tikumiem.

 Ministru kabineta 10.01.2012. noteikumu Nr. 50 “Vietvārdu informācijas noteikumi” 16.1 punkts nosaka, ka vietvārdu piešķīrējinstitūcijām ir pienākums iesniegt Valsts valodas centrā atzinuma saņemšanai lēmuma projektu par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu. Atzinumu Valsts valodas centrs sniedz šo noteikumu 16. punktā minētajā termiņā un kārtībā.

 Ministru kabineta 10.01.2012. noteikumu Nr. 50 “Vietvārdu informācijas noteikumi” 17. punkts nosaka, ka oficiālos vietvārdus un oficiālos paralēlnosaukumus ģeogrāfiskajiem objektiem piešķir un apstiprina vietvārdu piešķīrējinstitūcijas.

 Ministru kabineta 10.01.2012. noteikumu Nr. 50 “Vietvārdu informācijas noteikumi” 24.1.apakšpunkts nosaka, ka pašvaldības, pamatojoties uz Valsts valodas centra atzinumu, piešķir oficiālos vietvārdus un oficiālos paralēlnosaukumus, maina vietvārdu statusu un precizē to rakstības formu to teritorijā esošiem adresācijas objektiem, kas noteikti normatīvajos aktos adresācijas jomā.

 Pašvaldību likuma 10. panta pirmās daļas 6. punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir piešķirt un mainīt nosaukumus ielām, parkiem, laukumiem un citiem publiskiem pašvaldības infrastruktūras objektiem.

 No 02.05.2023. līdz 16.05.2023. tika veikta tiešsaistes aptauja iedzīvotājiem paust viedokli par vietvārdu nomaiņu. Tika saņemti 176 iedzīvotāju viedokļi, kur:

- nosaukuma maiņa Martas Riekstas ielai, Madonā – Jā (71,6%); Nē (24,4%); Nezinu (4%). Ieteikumi: Riekstu iela (18), Kastaņu iela (10), A. Kumsāra iela (3), K. Skalbes iela (2), Martas iela (2), turpinājums Valdemāra bulvārim/ Augu ielai.

- nosaukuma maiņa Oškalna ielai, Ērgļos – Jā (58%); Nē (26,7%); Nezinu (15,3%). Ieteikumi: Ogres iela (9) pārdēvējot Ērgļos jau esošo Ogres ielu, Ošu iela (7), Sporta iela (3), Jurjānu iela (3), Dambja iela (2);

- nosaukuma maiņa Oškalna ielai, Ošupē – Jā (55,7%); Nē (26,1%); Nezinu (18,2%). Ieteikumi: Ošu iela (7), Upes iela (3), Klānu iela (2), Martuževas, Blaumaņa, Gruzīša, Valērijas Seiles vai citu ievērojamu ar Ošupes pusi saistītu personu vārdā;

- nosaukuma maiņa Maskavas ielai, Madonā – Jā (71,1%); Nē (24,4%); Nezinu (4,5%).

Ieteikumi: Pārdaugavas iela (4), Brīvības iela (2), Kijivas iela (2), Madonas iela (2), Karjera iela (2), Liepu iela (2), Bērzu iela (2) pagarinot jau esošo ielu, nosaukt ziedu, koku vai Madonas sadraudzības pilsētu vārdā;

 - nosaukuma maiņa Orehovozujevas ielai, Madonā – Jā (77,2%), Nē (16,5%), Nezinu (6,3%). Ieteikumi: Vaijes iela (5), Īsā iela (5), Domes iela (4), nosaukt kāda ievērojama madonieša/Madonas sadraudzības pilsētu vārdā/apvienot ar Saieta laukumu.

Ņemot vērā minēto un pamatojoties uz Pašvaldību likuma 10.panta pirmās daļas 6.punktu, Administratīvo teritoriju un apdzīvoto vietu likuma 11. un 12.pantu, Ministru kabineta 2012.gada 10.janvāra noteikumu Nr. 50 “Vietvārdu informācijas noteikumi” 161., 17. punktu, ņemot vērā 14.11.2024. Kultūras un sporta jautājumu komitejas atzinumu, atklāti balsojot ar PAR - , PRET - , ATTURAS - , Madonas novada pašvaldības dome NOLEMJ:

1. Mainīt sekojošu ielu nosaukumus:

1.1. Mainīt ielas “Martas Riekstas iela, Madona, Madonas novads” (kadastra apzīmējums 7001 001 1285) nosaukumu uz “\_\_\_\_\_\_\_\_\_iela, Madona, Madonas novads”;

1.2. Mainīt ielas “Maskavas iela, Madona, Madonas novads” (kadastra apzīmējums 7001 001 1267) nosaukumu uz “\_\_\_\_\_\_\_\_\_ iela, Madona, Madonas novads”;

1.3. Mainīt ielas “Orehovozujevas iela, Madona, Madonas novads” (kadastra apzīmējums 7001 001 1276) nosaukumu uz “\_\_\_\_\_\_\_\_\_iela, Madona, Madonas novads”.

2. Uzdot Lietvedības nodaļai šo lēmumu nosūtīt Valsts valodas centram atzinuma saņemšanai par lēmuma 1.punkta apakšpunktos minēto ielu nosaukumu maiņu.

3. Uzdot Juridiskajai un personāla nodaļai pēc pozitīva šī lēmuma 2.punktā minētā atzinuma saņemšanas par katru no lēmuma 1.punka apakšpunktos minēto ielu nosaukumu maiņu, sagatavot domes lēmuma projektu par ielu nosaukuma maiņu.

4. Uzdot pašvaldības izpilddirektoram nodrošināt kontroli par šī lēmuma izpildi.

**4. Par grozījumiem Madonas novada pašvaldības 2024. gada 31. janvāra lēmumā Nr. 25 (protokols Nr. 2, 24. p.) “Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

*ZIŅO: Zane Grīnvalde*

*Z.Gora pilnībā piekrīt, ka esošais atalgojums nav pietiekams šādam amatam.*

*A.Grandāns norāda, ka darbs ir ļoti atbildīgs.*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Andris Dombrovskis, Artūrs Grandāns, Arvīds Greidiņš, Gatis Teilis, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

07.11.2024. ir saņemts Madonas novadpētniecības mākslas muzeja iesniegums ar priekšlikumu Madonas novadpētniecības mākslas muzeja amata vienību sarakstā esošajām amata vienībām “restaurators” un “mākslas izstāžu kurators” katrai palielināt 0,5 slodzi uz 1 slodzi saistībā ar to, ka 0,5 slodze darbā apgrūtina profesionālu darbinieku noturēšanu un piesaistīšanu, kā arī ņemot vērā veicamo funkciju un uzdevumu apjomu.

Pamatojoties uz iepriekš minēto,Noklausījusies sniegto informāciju, ņemot vērā 14.11.2024. Kultūras un sporta jautājumu komitejas atzinumu, atklāti balsojot ar PAR - , PRET - , ATTURAS - , Madonas novada pašvaldības dome NOLEMJ:

1. Ar 01.01.2025. Madonas novadpētniecības mākslas muzeja amata vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (Pielikums Nr.14), izdarīt šādus grozījumus:

1.1. grozīt amata vienību “restaurators”, profesijas kods 2651 34, amata vienību skaits 0,5, mēnešalgas likme 880 euro, mēnešalgas fonds 440 euro, amatu saime 20.5, amatu saimes līmenis III, mēnešalgu grupa 8., uz “restaurators”, profesijas kods 2651 34, amata vienību skaits 1, mēnešalgas likme 880 euro, mēnešalgas fonds 880 euro, amatu saime 20.5, amatu saimes līmenis III, mēnešalgu grupa 8.

1.2. grozīt amata vienību “mākslas izstāžu kurators”, profesijas kods 2621 05, amata vienību skaits 0,5, mēnešalgas likme 1000 euro, mēnešalgas fonds 500 euro, amatu saime 20.5, amatu saimes līmenis III, mēnešalgu grupa 8., uz “mākslas izstāžu kurators”, profesijas kods 2621 05, amata vienību skaits 1, mēnešalgas likme 1000 euro, mēnešalgas fonds 1000 euro, amatu saime 20.5.

**5. Par Valsts mērķdotāciju sadali un izmaksu Madonas novada māksliniecisko kolektīvu vadītājiem 2024.gada 2.pusgadā**

*ZIŅO: Ilze Šulce*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Andris Dombrovskis, Artūrs Grandāns, Arvīds Greidiņš, Gatis Teilis, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Saskaņā ar likuma “Par valsts budžetu 2024. gadam un budžeta ietvaru 2024., 2025. un 2026. gadam” 30. panta pirmās daļas 4. punktu, apstiprinātās valsts budžeta mērķdotācijas apjoms māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām 2024. gadā ir EUR 966 394 (deviņi simti sešdesmit seši tūkstoši trīs simti deviņdesmit četri euro 00 centi).

Valsts mērķdotācijas apjoms 2024. gadā katrai republikas pilsētai un novadam ir iekļauts likuma “Par valsts budžetu 2024. gadam” 10. pielikumā. un Madonas novadam no 2024. gadam piešķirtā summa ir EUR 40 703 (četrdesmit tūkstoši septiņi simti trīs euro 00 centi), no kuras no 2024. gada 1. jūlija līdz 31. decembrim pašvaldībai pārskaitītā summa ir EUR 20 352 (divdesmit tūkstoši trīs simti piecdesmit divi euro 00 centi).

Valsts mērķdotāciju aprēķina un sadala atbilstoši Ministru kabineta 2015. gada 17. novembra noteikumiem Nr. 649 “Kārtība kādā tiek aprēķināta un sadalīta valsts budžeta mērķdotācija māksliniecisko kolektīvu darba samaksai un valsts sociālās apdrošināšanas obligātajām iemaksām” un tā attiecas uz mākslinieciskajiem kolektīviem, kuru dibinātājs ir pašvaldība.

Pamatojoties uz aprēķinu 2024. gadā vienam G1 koprepertuāra kolektīvam aprēķināti EUR 806,- un vienam G2 grupas kolektīvam aprēķināti EUR 403,- (G1 - kori, deju grupas, koklētāju ansambļi un pūtēju orķestri; G2 - amatierteātri, folkloras kopas, tautas lietišķās mākslas studijas, mazākumtautību kolektīvi, vokālie ansambļi, tautas mūzikas kapelas).

Valsts budžeta mērķdotācija ir piešķirta 45 (četrdesmit pieciem) Madonas novada G1 grupas un 11 (vienpadsmit) G2 grupas kolektīviem. Latvijas Nacionālais kultūras centrs mērķdotācijas pārskaitīšanu pašvaldībām veic divas reizes gadā.

Pamatojoties uz iepriekš minēto,Noklausījusies sniegto informāciju, ņemot vērā 14.11.2024. Kultūras un sporta jautājumu komitejas atzinumu, atklāti balsojot ar PAR - , PRET - , ATTURAS - , Madonas novada pašvaldības dome NOLEMJ:

Sadalīt un izmaksāt piešķirto 2024. gada pirmā pusgada valsts budžeta mērķdotāciju Madonas novada māksliniecisko kolektīvu vadītājiem saskaņā ar pielikumu “Mērķdotāciju sadalījums kolektīviem Madonas novadā 2024. gada 2. pusgadā”.

**6. Par finansējuma piešķiršanu Cesvaines apvienības pārvaldes Cesvaines pilij**

*ZIŅO: Linda Vizuma*

*V. Špats atbalstītu samaksāt par suvenīriem, ierīkot videonovērošanu un 3. un 4.stāvu inventarizāciju, jo Cesvainē ir arī citas iestādes, kurām vajadzīgs pārvaldes finansiāls atbalsts.*

*A. Dombrovskis interesējas par pils ieņēmumiem un uzskata, ka pasvaldības atbalstu vajadzētu samazināt par 50%.*

*L. Ankrava ir pārliecināta, ka pils nevar pastāvēt bez pašvaldības finansējuma.*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Andris Dombrovskis, Artūrs Grandāns, Arvīds Greidiņš, Gatis Teilis, Guntis Klikučs, Iveta Peilāne, Sandra Maksimova), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Kopš 2022. gada 12. februāra Cesvaines pils pēc rekonstrukcijas darbu noslēgšanās ir vērusi durvis apmeklētājiem. Tā kā pils vairākus gadus bija nepieejama notiekošo būvdarbu dēļ, pēc atvēršanās ir būtisks apmeklētāju skaits, kuri ierodas pilī. Ņemot vērā Cesvaines pils kultūras aktivitāšu piedāvājum, daļa apmeklētāju pilī atgriežas atkārtoti, tāpēc ir būtiski strādāt pie pils tālākas attīstības un atjaunošanas.

Sadarbībā ar SIA “Porcelāna fabrika” ir izveidota Cesvaines pils porcelāna krūzīšu sērija, kuru ir iespējams iegādāties tikai pilī. Tuvojoties gada beigām būtu nepieciešams nosegt pavadzīmi par suvenīru tirgošanu.

Cesvaines pili ikdienā apmeklē liels skaits individuālo apmeklētāju, kā arī apmeklētāju grupu. Lai varētu nodrošināt drošu kases darbību un mākslas darbu eksponēšanu pils zālēs, pie lielākas apmeklētāju plūsmas, ir nepieciešams paplašināt un uzlabot video novērošanas sistēmas darbību telpās, kur tās vēl nav.

Cesvaine pils tornis ir ļoti populārs pils apmeklētāju vidū, bet tā 3. un 4. stāva telpa jau vairākus gadus ir slēgtas, jo ir kritiskā stāvoklī. Jau divus gadus esam mēģinājuši pretendēt uz finansējumu izpētes darbiem, bet nesekmīgi. Lai varētu saskaņot veicamos restaurācijas darbus, kā arī pretendēt uz Nacionālās Kultūras mantojuma pārvaldes finansējumu torņa glābšanas darbiem ir nepieciešams veikt torņa arhitektoniski mākslinieciskos izpētes darbus.

Cesvaines pils Lielā halle ir pirmais, ko redz apmeklētāji ienākot pilī, tāpēc tā ir izvēlēta kā telpa, kuru ir nepieciešams restaurēt kā pirmo. Šobrīd ir noslēgusies 2.kārta pils Lielā halles kamīna restaurācijas darbiem. Nākamais solis ir kamīna krāsošana. Lai varētu veikt šos darbus ir nepieciešama veikt pilnu Lielās halles interjera apdares izpēti, kas sastāda summu 19307,97 EUR. 2025. gada Valsts Kultūrkapitāla fonda (VKKF) pirmajā kārtā varam pretendēt uz aptuveni 5000 EUR lielu finansējumu.

Noklausījusies sniegto informāciju, atklāti balsojot ar PAR - , PRET - , ATTURAS - , Madonas novada pašvaldības dome NOLEMJ:

1) Piešķirt finansējumu EUR 24053,00 apmērā no 2024.gada budžeta nesadalītajiem līdzekļiem, kas veidojušies no Cesvaines apvienības pārvaldes, Cesvaines pils 2024.gada ieņēmumu pārpildes, to izmantojot:

a. Suvenīru krājumu atjaunošanai no SIA “Porcelāna Galerija”, 1672,99 EUR apmērā;

b. Cesvaines pils torņa 3.,4. stāva arhitektoniski mākslinieciskās inventarizācijas sagatavošanai 4914,54 EUR apmērā;

c. Esošo datortīklu uzlabošanas un videonovērošanas sistēmas paplašināšanai 2465,87 EUR apmērā;

d. Pils Lielās halles interjera apdares pilnīgai izpētei 15000 EUR apmērā.

**7. Informatīvais jautājums: Par atbrīvošanu no telpu nomas**

*ZIŅO: Ilze Vogina*

*I. Vogina informē komiteju, ka Kultūras centrs ir informējis deju klubu “Rondo” par to, ka turpmāk nevarēs iznomāt telpas.*

*G. Teilis piekrīt I. Šulcei, ka pašdarbnieku kolektīvu darbība ir prioritāte.*

*Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā.*

Sēdi slēdz 12:20.

Sēdes vadītājs A. Grandāns

Sēdes protokolists B. Bajāre